ปกติตอนนี้ฉีดยาคุมแบบ 3 เดือนค่ะฉีดมา 3 เข็มแล้วเหมือนทำให้มดลูกแห้งไม่มีน้ำหล่อลื่นเลยค่ะ อยากทราบว่าฉีดยาคุมแบบ 1 เดือนทำให้มดลูกแห้งไหมค่ะ แล้วถ้าจะเปลี่ยนจากฉีดยาคุม 3 เดือนมาเป็น 1 เดือน ต้องรอประจำเดือนมาไหมค่ะถึงจะฉีดยาคุมแบบ 1 เดือนได้
สวัสดีค่ะ การฉีดยาคุมกำเนิดยาคุมแบบฉีดในปัจจุบันมี 2 แบบค่ะ คือ การฉีดแบบทุก 3 เดือน ซึ่งตัวยาหลักคือ โปรเจสเตอโรนเพียงตัวเดียวค่ะ ส่วนอีกแบบคือ การฉีดทุก 1 เดือน คือจะเป็นตัวยาฮอร์โมนผสม เอสโตรเจน กับโปรเจสเตอโรนการฉีดยาคุมกำเนิด เเบบ 3 เดือนส่วนมากจะประจำเดือนจะค่อยๆน้อยลง ถ้าใช้ติดต่อกันนานๆ เกิน 6-12 เดือน อาจทำให้ไม่มีประจำเดือนมา เเต่ในช่วงเเรกอาจมีเลือดออกกระปริบกระปรอบได้ เนื่องจากเยื่อบุโพรงมดลูกบางมาก ซึ่งเป็นผลจากฮอร์โมนที่ฉีดเพื่อคุมกำเนิด เเละเยื่อบุที่บางคือจะทำให้ไม่ไม่เหมาะสมต่อการฝังตัวของตัวอ่อนค่ะส่วนการฉีด 1 เดือน ข้อดี คือสามารถเเก้ไขปัญหาของแบบ 3 เดือน คือ เลือดออกจากที่กระปริบกระปรอย ให้มาตรงรอบมากขึ้น เนื่องจากลักษณะการทำงานคล้ายยาเม็ดคุมกำเนิด ที่ผลิตขึ้นมาเพื่อลดปัญหาการลืมรับประทานยาทุกวัน เเละไม่ได้ทำให้เยื่อบุโพงมดลูกบางเท่าเเบบ 3 เดือน แต่ระยะยาว ก็อาจทำให้ประจำเดือนหายไปได้เช่นกัน เเต่พบได้น้อยถ้าต้องการเปลี่ยนยาฉีดมาเป็นเเบบ 1 เดือน ให้มาตามนัดที่ตรงกับวันที่จะฉีดเข็มถัดไปค่ะ เพื่อเปลี่ยนยาใหม่ อาจมาก่อนวันนัดได้ เเต่ไม่ควรมาหลังวันนัดค่ะ